
Conference Cries On 
Gie Mair Uphaud For 

M inority language upsteerers forgaithert 
in Perth on Thursday 27t Mairch tae 
discuss the Education, Culture an Sport Co- 
matee report tae the Scots Pairlament anent 
the pairt taen bi minority languages in Scots 
cultural life. 

The conference wis arranged an peyed for bi 
the Scots sub-comatee o the European Bu¬ 
reau for Lesser Used Languages (EBLUL) 
an the Scots Language Resource Centre 
(based in Perth). 

In her address tae the conference, the author 
o the report, Irene McGugan MSP, said that 
ane language dees somewhaur in the warld 
ilka twa week. She pyntit oot that if Scot¬ 
land’s minority languages (Scots an Gaelic) 
wis tae cairry on providin thair rich inpit tae 
Scotland’s life, then it wis necessar for mei- 
sures tae be taen noo afore it wis ower late. 
Allan Campbell, that sterts as the first Chief 
Executive o the new Gaelic Development 
Board (GDB) on 1 Aprile, spake o the 20 
year o upsteerin that in the hinneren haed led 
tae the settin up o the Board. He gied parti- 
clar wecht tae his consait that the Board 
wadna can hain the language on its ain. It 


New Pairlament Tae 
Minority Languages 

needit a weel planned maucht cairriet oot 
thegither bi awbody that wantit tae see the 
language survive. 

John McIntyre frae Belfast, the Secretar o the 
UK comatee o the official European Bureau 
of Lesser Used Languages, ootlined ongauns 
in the Irish Language Board. Ulster-Scots wis 
tae get £1.4m (€2.06m) tae bield, forder an 
develop the language. This wis ten times the 
siller gien for the same purposes tae the 
mither language, Scots. It wis a guid demon¬ 
stration o whit cuid be duin if the political 
circumstances wis richt. 

John Law, convener o the Scots Language 
Resource Centre, cried on aw the sindry bod¬ 
ies an upsteerers in the Scots language muve- 
ment tae pou thegither in thair ettles if Scots 
wis tae hae ony real future. 

The conference feinisht wi awbody greein 
that the incomin Scots Pairlament shuid be 
egged on tae accept the findins o thair ain 
Comatee’s report an in particlar tae gie thair 
hertie uphaud tae the GDB an tae set up a 
study o the wants o the Scots language sae it 
wad cairry on wi its contribution tae Scot¬ 
land’s rich an sindry culture. 


Leid_Campaign 



brated bi giein awa thirty thoosan copies o a 
Catalan vairsion o the Basque daily newspa¬ 
per tae doon-cry the shuttin doon o the Cata¬ 
lan language paper, Egunkaria. Howanever, 
Sant Jordi’s day haes a romantic side tae it 
kinna like St. Valentine’s day sae the freebie 
paper uises the slogan ‘utilitza la llengua’ 
that juist means ‘uise yer tongue’ an the or¬ 
ganisers haed thocht up new weys o promotin 
the Catalan language an culture that aw cam 
tae a heid that nicht wi awbody uisin thair 
tongue in a muckle communal “French” kiss. 
Aw languages is like a rugby baw. The rules 
threaps “use it or lose it” sae aiblins the 
Basques haes juist gotten thairsels a new wey 
o eggin fowk on tae uise thair tongue. 

Wad there be ony scowth here tae egg on 
Scots speakers tae uise thair tongue mair or 
daes the creenge apply tae thon kiss an aw? 


Whit They Aw Said Afore The Votes Wis Cast 


B I the time ye read this, awbody will ken 
the mak-up o the saicont Scots pairla¬ 
ment but here a leet o whit they aw promised 
anent languages tae wheedle a sate oot o ye. 
Labour haes gien a specific pledge in its 
manifesto tae legislate for the Gaelic lan¬ 
guage if re-electit on It. Mey sayin, “We 
recognise Gaelic as an important pairt o Scot¬ 
land’s livin national heritage. Throu Bord 
Gaidhlig na h-Alba we’ll mak the future o 
Gaelic siccar bi pittin forrit a national lan¬ 
guage plan an a Action plan tae guide the 
ongauns o a reinge o agencies uphaudin 
Gaelic. We will pit forrit a bill tae provide 
the siccar status o the Gaelic language.” 

They promised as weel tae “cairry on in- 
vestin in Gaelic-medium education, alang wi 
the provision o mair teacher trainin places”, 
forbye makin a commitment tae uphaudin 
ither languages in Scotland. “Scotland haes 
mony ither languages. We will sort oot a 
national language strategy tae guide develop¬ 
ment an uphaud for thaim aw, includin Brit¬ 
ish Sign Language an ethnic languages. Lo¬ 
cal language plans will eik tae the meisure o 
uphaud athort Scotland.” 

The Scots Liberal Democrats said they wad, 


“Introduce a Languages o Scotland Bill that 
will gie cooncils an ither public bodies an 
owerance tae sort oot a languages plan that 
reflects the commonties they ser an will pit 
Bord na Gaidhlig on a mair siccar staundin bi 
makin it a statutory body wi owerance for 
pittin oot a Strategy for Gaidhlig.” They 
promise an aw tae rax oot foreign languages 
teachin in primary schuils an say they want 
tae “provide teachin facilities in Gaelic an 
ither minority languages whaur there fowk 
that wants it.” 

The SNP promised tae big on Mike Russell’s 
Gaelic Language Bill that rin oot o time in 
the hinnermaist pairlament, an legislate for 
baith Scots an Gaelic. Forbye that its mani¬ 
festo threapit that the SNP “Will pit oot a 
Languages Act giein siccar status for the 
Gaelic an Scots languages an encouragement 
tae community leids. We will estaiblish Bord 
Gaidhlig na h-Alba in statute an strenthen its 
ability tae perswad public an private bodies 
tae consider thair attitude tae the language in 
a creative wey. We will pit oot meisures tae 
gar the laimin o Gaelic, includin the laimin o 
Gaelic as a saicont language in schuils an 
adult laimin centres.” 


The Scots Conservatives makit nae specific 
commitment tae a Language Act but prom¬ 
ised insteid tae mak siccar that the Gaelic 
language an culture cairried on gittin a 
healthy dale o fundin an tae uphaud the leid 
bi pittin the Gaelic Board on a statutory 
staundin. 

Amang the ither pairties, the SSP led bi 
Tommy Sheridan promised tae provide 
Gaelic language lessons for aw bairns an 
adults that want tae laim the language an tae 
gie Gaelic an Scots equal legal staundin wi 
English. Thair manifesto threapit they wad 
uphaud a Gaelic Language Act, kiwerin 
education, braidcastin, public bodies an law. 
The Scots Greens said it wad mak aw 
schuils able tae offer languages reflectin 
Scotland’s cultural an ethnic diversity, in¬ 
cludin Gaelic, British Sign Language, Hindi, 
Bengali, Urdu, Punjabi an Chinese lan¬ 
guages. 

Nixt Forgaitherin 

Date tae be decidit 
7.30pm tae 9.00pm 
Comatee Room C. 

Brunton Ha, Musselburgh. 






Conference Aboot Linguistic Diversity in Europe 

T HE action plan for diversity in Europe taen a loup forrit at the abuin collogue (10/4/03) when it wis addressed bi European Commissioner 
Viviane Reding. Speakin as a Luxemburger, she pyntit oot hou, for her, it haed been mair uissfu tae laim the leids o her neibours raither nor 
juist English an, tho English micht weel be the lingua-franca in Europe thae days, the future lies wi multilingualism leadin the wey tae a 
‘multiple response’, an that ‘we maun forder linguistic diversity in language-laimin.’ 

She pyntit oot hou laimin languages gied mair cognitive skills tae the individual body, hou they war an economic investment in Europe leadin 
tae mair competitiveness, an hou they uphaud mobility an social contacts athin Europe. She said that ‘foreign languages is basic skills’ an that 
Europeans shuid ‘cairry on alang the gate o teachin at least twa foreign leids tae the unco young.’ The Commissioner telt hou the action plan will 
gaun hail heidit for three heidmaist categories. Foremaist, it will forder the advantages o language laimin an the oncome o metalinguistic compe¬ 
tence raither nor concentratin juist on English itsel as a saicont language. 

She pyntit oot hou ‘mony fowk haed been laimin a language for years but still cuidna speak it’, an hou the ‘mither-tongue-plus-twa norie haes 
tae be cairriet oot throu aw Europe. Saicontly, there haes tae be a focus on betterin language teachin, that is ‘necessar for the creation o a multi¬ 
lingual Europe’ an the third pairt o the plan will be ‘tae create an environment that languages can thrive in’ an that fowk maun ‘try tae truly 
value aw fowk that speaks languages ither nor the ane o the state’ an that ‘the nummer o languages available tae the public shuid be addit tae.’ 
Speakin aboot lesser-uised leids, she pyntit oot hou, for legal raisons, it wisna possible tae fund projects ony mair binna they war taen up as pairt 
o a lairger program. Howanever, she felt that a sindry program wisna aye the best wey tae gaun. ‘Fundin for programs haes tae be melled the- 
gither sae as tae be seen tae be effective’ she said, referrin tae the norie o ‘mainstreamin’ lesser-uised leid projects. Mistress Reding concludit 
that ‘ilka language tint is pairt o wir heritage tint’ an that ‘nae maitter hou muckle or hou sma, we hiv tae git yokit thegither tae hain 
threatened languages’. 

Delegates makit mair contributions tae the development o the action plan an mony ideas wis acceptit bi maist fowk, for example, whaur the ma- 
ist threatened leids wad be gien the maist help an the Preses o EBLUL proponed that the action plan shuid hae a needs-foondit approach tae 
different language commonties whaur there wad be particular programs for regional an minority languages an that the waiker language common- 
ties shuid be prioritised wi a ‘kinna positive discrimination’. He addit that there shuid be an official leet o European languages whaur there nae 
distinction drawn atween the official languages an the regional or minority languages. 

A forespeaker for the Open University o Catalunya, said that; ’We need tae define the exact wants o ilka different linguistic commonty’ an 
that ‘this cuid be duin bi an agency for linguistic diversity’. 

The conference wis pairt o the linguistic diversity consultation ongauns an the action plan is expectit tae kythe in the nixt twa three month. 


Ann Donovan's 'Buddha Da' 

Bi Irene Brown 


W HEN Alisdair Gray first published 
Lanark in 1981, he didnae juist pub¬ 
lish a modem classic, but he pit Glesca on tae 
the literary map. He hysted up Glesca sae 
that it cuid be read wi imagination; hysted it 
abuin the mundane. He set the precedent for 
Glesca tae be the backdrap for oot o the ordi- 
nar events. Ower 20 year on, Anne Donovan 
haes setten her debut novel, Buddha Da, in 
Glesca whaur a series o events, some ordinar, 
some extrae ordinar, taks place in the lives o 
the three heidmaist characters. An example o 
this is the seekin o the new Lama in Carmun- 
nock, bi wey o Castlemilk, Croftfoot, Clark- 
ston an Cathcart. 

Anne Donovan haes written the hail novel in 
whit can only be descrived as Glaswegian. In 
each chapter, she gies vyce tae wan o the 
three heidmaist characters in turn an in each 
case thair vyce is clear, natural an no pitten 
on. She haes managed tae get intae the skin o 
each wan. The story is aboot Jimmy 
McKenna, a lapsed Catholic an general 
punter that happens tae be a penter (an Deco¬ 
rator) an ae-time punk, his wife Liz an thair 
dochter, Anne Marie. It deals wi the wey 
each wan o thaim deals wi Jimmy’s discov¬ 
ery o Buddhism an hou him daein this is the 
catalyst tae a series o chynges that affects aw 
thair lives. 

Donovan’s uiss o the Glesca vyce gies truith 
tae each character’s perspective o the events. 
She never taks the pairt o the aw-seein au¬ 
thor, preferrin tae come at each stage o the 
development frae the perspective o aither 
Jimmy, Liz or Anne Marie. Sic is her gift that 
the reader naturally chynges thair perspective 
tae that o the individual view o each charac¬ 
ter as it is exposed. This creates a cinematic 
view o the unfauldin events an gies the 


reader the privilege o bein the aw-seein wan. 
Enlichtenment appears tae be the hinnermaist 
goal o Buddhism. In this novel, a mellin o the 
sindry influences o Catholic tradition, self- 
awaumess, multiculturalism, growth, devel¬ 
opment, freendship, faimly an daith helps tae 
bring each character tae thair ain stage o it. 
Richt throu the piece, Donovan shaws that 
Jimmy, Liz an Anne Marie each haes the 
natural capacity o experiencin this hichtened 
awaumess o the essence o life. Like Jimmy 
when he wis bored at the retreat an cuid only 
think o the rain-draps, Liz in her first mo¬ 
ments o passion wi her new click an Anne 
Marie when her ideas for her sang aw cam 
thegither. As Anne Marie says tae her Daddy 
at the beginnin o the novel, “....Mibbe you’re 
a Buddhist and you don’t know it.” (P.4) 
Donovan touches on the maitter o the coloni¬ 
sation o Tibet bi makin Anne Marie dae it as 
a geography project. She is stammygastered 
tae find that it disnae exist in its ain richt, but 
juist as a pairt o China. 

‘...’They’ve only got the Chinese flag here - 
you’d think they’d have wan of their ain.’ 

‘Or a language.’ 

‘Tibetan.’ 

‘no according tae this. Still,’ she said, turning 
back tae her Maths book, ‘Bet you Scotland’s 

And it wisnae. No as a country anyway, just 
part of the UK. (Capital: London, Status: 
Monarchy). And nae flag neither. Nor lan¬ 
guages of wir ain.” (P.262) 

Aiblins Donovan’s writin in her ain tongue 
will gaun a wee bit wey tae conterin that. 
Buddha Da is published bi Canongate. Anne 
Donovan’s first published wark wis a series o 
cuttie stories cried Hieroglyphics and other 
Stories published bi Canongate in 2001. 

Seen in the 
Scotsman 

T HE follaein observation wis seen in the 
Scotsman Diary o Tuesday 29 Aprile an 
wis thocht tae be wordy o bringin tae the 
attentiono Scots Tung WITTINS readers:- 
A couple were strolling along Victoria 
Road on the South Side of Glasgow the 
other evening. 

“Gie’s a fag.” the man grunted. 

“Ye no ever heard the word ’gonnae’?” 

M akar's N euk 

Ane doolie seasoun to ane carefull dyte 
Suld correspond, and be equivalent. 

Richt sae it wes when I began to wryte 
This tragedie, the weader richt fervent, 
When Aries, in middis of the Lent, 

Shouris of haill can frae the north discend, 
That scantlie frae the cauld I micht defend. 

Yet nevertheless within mine orature 
I stude, when Titan had his beamis bricht 
Withdrawin doun, and sylit under cure 
And fair Venus, the bewtie of the nicht, 
Upraise, and set unto the west full richt 
Hir goldin face in oppositioun 
Of God Phebus, direct discending doun. 

Robert Henrysoun (c.1420 - c.1490) 















